Mary J. Blige

Mary Jane Blige, známa skôr ako Mary J. Blige (* 11. január 1971) je americká speváčka, skladateľka a herečka. Blige, často označovaná ako „Cisárovná soulu“, „Kráľovná Hip Hopu“, „Kráľovná Hip Hop Soulu“ a „Kráľovná R&amp;B“, získala deväť cien Grammy, cenu Primetime Emmy, štyri ceny American Music Awards, dvanásť cien NAACP Image Awards a dvanásť cien Billboard Music Awards, vrátane Billboard Icon Award. Mary J. Blige bola nominovaná na tri Zlaté glóbusy a na dvoch Oscarov: jedného za vedľajšiu úlohu vo filme "Mudbound" (2017) a ďalšieho za pôvodnú pieseň „Mighty River“ z tohto filmu, čím sa stala prvou osobou nominovanou za herecký výkon a zloženie piesne v rovnakom filme a roku.
Hudobná a herecká kariéra.
Kariéra Mary J. Blige začala v roku 1988, keď s ňou podpísal zmluvu zakladateľ Uptown Records, Andre Harrell. V tom čase bola Mary vokalistkou, ktorá nahrávala s hudobníkmi ako sú napríklad americký rapper Father MC, či spevákom Jeffom Reddom (new jack swing, R&amp;B). V roku 1992 Mary J. Blige vydala svoj debutový album "What's the 411?", ktorému je uznávaná zásluha pri uvedení mixu R&amp;B s hip hopom do mainstreamovej popkultúry. Jeho remixovaná verzia z roku 1993 sa stala prvým albumom sólového speváka, ktorý mal v každej nahrávke skladby rappera, čím sa výrazne zvýšila ich popularita. Obidve verzie albumu "What's the 411?" a ďalší album Mary J. Blige, "My Life" z roku 1994 ss nschádzajú v zozname 500 najlepších albumov všetkých čias, ktorý zverejnil časopis "Rolling Stone." Albumy sú aj na zozname stovky albumov, ktorý vydal magazín "Time". Počas svojej kariéry Mary J. Blige vydala 14 štúdiových albumov, vrátane štyroch albumov, ktoré boli na vrchole rebríčka "Billboard" 200. Medzi jej najväčšie hity patria „Real Love“, „You Remind Me“, „I'm Goin' Down“, „Not Gon' Cry“, „Be Without You“, „Just Fine“ a singel číslo jedna v rebríčku "Billboard" Hot 100. „Family Affair“.
Blige sa tiež s úspechom prezentovala v televízii a na filmovom plátne. Hrala vedľajšie úlohy vo filmoch ako "Prison Song" (2001), "Rock of Ages" (2012), "Betty and Coretta" (2013), "Black Nativity" (2013). Má nominácie na Oscara a na Zlatý glóbus za postavu Florence Jacksonovej vo filme "Mudbound" (2017), "Trolls World Tour" (2020), "Body Cam" (2020), "The Violent Heart" (2021) a za spoluúčinkovanie v postave džezovej speváčky Dinah Washingtonovej v životopisnom filme o Arethe Franklinovej "Respect" (2021). V roku 2019 Mary J. Blige hrala postavu Cha-Cha v prvej sérii televízneho seriálu "The Umbrella Academy", z produkcii Netflixu. V súčasnosti hrá postavu Monet Tejada v spin-offe vysoko hodnotenej televíznej drámy "Power" zo série ""..
V roku 2006 na World Music Awards získala Mary J. Blige cenu Legends a v roku 2007 od Americkej spoločnosti skladateľov, autorov a vydavateľov (ASCAP) cenu Voice of Music. Časopis "Billboard" označil Mary J. Blige za najúspešnejšiu umelkyňu R&amp;B/hip-hopu za posledných 25 rokov. V roku 2017 "Billboard" označil jej skladbu z roku 2006 „Be Without You“ za najúspešnejšiu R&amp;B/Hip-Hop skladbu všetkých čias. Táto nahrávka bola bezkonkurenčných 15 týždňov na vrchole rebríčka Hot R&amp;B/Hip-Hop Songs a v rebríčku bola spolu viac ako 75 týždňov. Televízny kanál VH1 zaradil Blige v roku 2011 na 80. miesto zoznamu najväčších umelcov všetkých čias a v roku 2012 na deviate miesto v zozname „100 najlepších žien v hudbe“. V roku 2023 ju časopis "Rolling Stone" zaradil na 25. miesto medzi najlepšími speváčkami všetkých čias. V roku 2024 bola Mary J. Blige nominované pre uvedenie do Rokenrolovej sieni slávy.
Diskografia.
Americká speváčka Mary J. Blige bola najprv začiatkom 90. rokov vokalistkou v štúdiách Uptown Records. Počas svojej kariéry trvajúcej viac ako tridsať rokov vydala 14 štúdiových albumov a 83 singlov, z toho viac ako 20 ako spoluúčinkujúca (featured) umelkyňa. Na svete sa predalo viac ako sto miliónov jej nahrávok (v Spojených štátoch to bolo 20 miliónov).